SET ปิดเช้าบวก 0.14 จุด รับแรงหนุน “กลุ่มพลังงาน” หลังราคาน้ำมันพุ่งแรง
SET ปิดเช้าบวก 0.14 จุด รับแรงหนุน “กลุ่มพลังงาน” ฟื้นตามราคาน้ำมันที่พุ่งขึ้น ส่วนบ่ายนี้ตลาดคงจะแกว่งไซด์เวย์ทรงตัวในกรอบ 1,620-1,630 จุด
8 พ.ย. 2564

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงแรก ๆ ดัชนีฯ บวกได้ดี แต่ต่อมาก็อ่อนตัวลงมายืนในลักษณะทรงตัว จากแรงกดดันหุ้น DELTA จากปัจจัยเฉพาะตัว และเผชิญแรงขายจากหุ้นในกลุ่มโรงไฟฟ้าหลังราคาหุ้นปรับขึ้นไปก่อนหน้านี้ ขณะที่หุ้นในกลุ่มพลังงานฟื้นตัวได้ตามราคาน้ำมันที่ปรับตัวขึ้นไป และหุ้นในกลุ่มท่องเที่ยวก็ได้แรงหนุนจากยาเม็ดต้านโควิดของบริษัทไฟเซอร์ แต่ก็ยังมองตลาดฯยังไม่แข็งแรงมากนัก
ด้านตลาดหุ้นในภูมิภาคเอเชียเช้านี้เคลื่อนไหวไซด์เวย์ในแดนบวกเล็กน้อยเป็นส่วนใหญ่ ในช่วงรอติดตามตัวเลขเงินเฟ้อทั้งของสหรัฐฯ และยูโรโซน ส่วนบ้านเราก็ยังต้องติดตามการประชุมคณะกรรมการนโยบายการเงิน (กนง.) ในวันพุธที่ 10 พ.ย.นี้ และติดตามการปรับน้ำหนักลงทุนของ MSCI ในวันที่ 11 พ.ย.นี้
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งไซด์เวย์ทรงตัวในกรอบ 1,620-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 3,846.04 ล้านบาท ปิดที่ 149.00 บาท เพิ่มขึ้น 2.00 บาท
GUNKUL มูลค่าการซื้อขาย 3,591.82 ล้านบาท ปิดที่ 4.82 บาท ลดลง 0.58 บาท
AOT มูลค่าการซื้อขาย 3,007.55 ล้านบาท ปิดที่ 67.25 บาท เพิ่มขึ้น 1.75 บาท
DELTA มูลค่าการซื้อขาย 1,872.82 ล้านบาท ปิดที่ 414.00 บาท ลดลง 38.00 บาท
GPSC มูลค่าการซื้อขาย 1,736.00 ล้านบาท ปิดที่ 75.50 บาท ลดลง 3.00 บาท
 
 